***ΕΝΗΜΕΡΩΤΙΚΟ ΔΕΛΤΙΟ***

***Γραφείου Οικονομικών & Εμπορικών Υποθέσεων***

***Πρεσβείας Μόσχας***

***IANOYAΡΙΟΣ 2019***

Leontievsky Pereulok 4, 125009, Μόσχα, Ρωσική Ομοσπονδία

Τηλ.: +7 495 539 2970, Fax: +7 495 539 2974, E-mail: ecocom-moscow@mfa.gr

***ΠΕΡΙΕΧΟΜΕΝΑ***

[ΡΩΣΙΚΗ ΟΜΟΣΠΟΝΔΙΑ 2](#_Toc345243)

[1. Βασικά χρηματο-οικονομικά μεγέθη (31.01.2019) 2](#_Toc345244)

[2. Πρόγραμμα βελτίωσης επιχειρηματικού κλίματος 2](#_Toc345245)

[3. Aύξηση ΦΠΑ 2](#_Toc345246)

[4. Κυρώσεις 2](#_Toc345247)

[5. Σταθμός LNG στο Kaliningrad 3](#_Toc345248)

[6. «Sandboxes» για την προώθηση της καινοτομίας 3](#_Toc345249)

[7. Διαχείριση δημοτικών στερεών απορριμμάτων 3](#_Toc345250)

[8. Στατιστικά στοιχεία για τη ρωσική αγορά βιβλίου 3](#_Toc345251)

[9. Yandex.taxi – Taxi χωρίς οδηγό 4](#_Toc345252)

[10. Ρωσική απαγόρευση εισαγωγής  εμπορευμάτων όταν η χώρα προέλευσης /αποστολής είναι η Ουκρανία 4](#_Toc345253)

[ΟΥΖΜΠΕΚΙΣΤΑΝ 4](#_Toc345254)

[11. “2019 - Επενδύσεων και Κοινωνικής Ανάπτυξης” 4](#_Toc345255)

[12. Επενδύσεις 4](#_Toc345256)

[13. Bίζα 5](#_Toc345257)

[14. Οικονομικό Συμβούλιο 5](#_Toc345258)

[15. Κρατικοποίηση τράπεζας 5](#_Toc345259)

[ΕΜΠΟΡΙΚΕΣ ΕΚΘΕΣΕΙΣ ΣΤΗ ΡΩΣΙΑ 2019 7](#_Toc345260)

# ΡΩΣΙΚΗ ΟΜΟΣΠΟΝΔΙΑ

## Βασικά χρηματο-οικονομικά μεγέθη (31.01.2019)

|  |  |
| --- | --- |
| Συναλλαγματική Ισοτιμία | 1 Ευρώ = 75,57 Ρούβλια1 Δολ. = 66,09 Ρούβλια |
| Διατραπεζικό επιτόκιο | 7,75% |
| Πληθωρισμός (31.12.2018) | 4,3% |

## Πρόγραμμα βελτίωσης επιχειρηματικού κλίματος

Εγκρίθηκε από τον πρωθυπουργό Medvedev το πρόγραμμα βελτίωσης του επιχειρηματικού κλίματος, το οποίο περιλαμβάνει 130 μέτρα κατανεμημένα σε 12 τομείς δράσεις, μεταξύ των οποίων η αστική ανάπτυξη, καταχώρηση πνευματικών δικαιωμάτων ιδιοκτησίας, φορολογική και τελωνειακή διοίκηση, πρόσβαση μικρομεσαίων επιχειρήσεων σε δημόσιες προμήθειες και χρηματοδότηση, διεθνές εμπόριο και ανάπτυξη εξαγωγών, εταιρική διοίκηση, έλεγχος και ρυθμιστικές αρχές. Το πρόγραμμα έχει ορίζοντα υλοποίησης μέχρι το 2024 και κάθε στόχος θα θεωρείται επιτευκτέος, εφόσον το αποτέλεσμα βεβαιωθεί τόσο από τη Διοίκηση όσο και από τον επιχειρηματικό κόσμο. Για το σκοπό αυτό έχουν ήδη δημιουργηθεί ομάδες εργασίας, οι οποίες θα επικαιροποιούν το πρόγραμμα δύο φορές κατ’έτος.

## Aύξηση ΦΠΑ

Από 01.01.2019 ισχύει στη Ρωσία νέος αυξημένος συντελεστής ΦΠΑ 20% (έναντι 18% μέχρι 31.12.2018). Η αύξηση του ΦΠΑ αποτελεί μέρος της συνολικής νομοθετικής παρέμβασης για φορολογικά θέματα, η οποία ψηφίστηκε στις 24.07.2018. Εξακολουθεί να ισχύει μειωμένος ΦΠΑ 10% για ορισμένες κατηγορίες παιδικών τροφών, ιατρικών μηχανημάτων, φαρμακευτικών προϊόντων, εκπαιδευτικών, πολιτιστικών και επιστημονικών υπηρεσιών και συγκεκριμένων τροφίμων.

Πέραν της ανωτέρω αύξησης, με τη νέα νομοθεσία εισάγεται υποχρέωση καταγραφής αλλοδαπών εταιρειών στις ρωσικές φορολογικές αρχές, υπολογισμού και πληρωμής εξ’ιδίων του ρωσικού ΦΠΑ, εφόσον αυτές πωλούν διαδικτυακές υπηρεσίες σε ρωσικά νομικά πρόσωπα. Μέχρι 31.12.2018 υπόχρεος για την πληρωμή του εν λόγω ΦΠΑ ήταν τα ρωσικό νομικό πρόσωπο/αγοραστής των εν λόγω υπηρεσιών. Ο εν λόγω ΦΠΑ από 01.01.2019 διαμορφώνεται σε 16,67% (από 15,25% μέχρι 31.12.2018). Ως διαδικτυακές υπηρεσίες λογίζονται, μεταξύ άλλων, οι συνδρομές σε προγράμματα software, υπηρεσίες διαφήμισης, υπηρεσίες κατασκευής ιστοσελίδας, αποθήκευση και επεξεργασία δεδομένων, αγορά domain names, πώληση ηλεκτρονικών βιβλίων κλπ.

Εκτιμάται ότι η αύξηση του ΦΠΑ θα οδηγήσει σε αύξηση του πληθωρισμού ενώ η Παγκόσμια Τράπεζα εκτιμά ότι θα οδηγήσει σε μείωση του διαθέσιμου εισοδήματος κατά 1% και τα έσοδα του προϋπολογισμού θα αυξηθούν κατά 8%.

## Κυρώσεις

Στις 21.01.2019 το Ευρωπαϊκό Συμβούλιο επέβαλε κυρώσεις σε εννέα φυσικά πρόσωπα (μεταξύ των οποίων τέσσερις Ρώσοι) και ένα νομικό πρόσωπο, κατ’εφαρμογήν των νέων ρυθμίσεων σχετικά με τη χρήση και τη διάδοση χημικών όπλων από 15.10.2018. Οι κυρώσεις περιλαμβάνουν απαγόρευση εισόδου στην ΕΕ και πάγωμα περιουσιακών στοιχείων. Το πλήρες κείμενο είναι διαθέσιμο στην ιστοσελίδα <https://eur-lex.europa.eu/legal-content/en/TXT/PDF/?uri=CELEX:32019D0086&from=en>.

## Σταθμός LNG στο Kaliningrad

Eγκαινιάσθηκε στις 08.01.2019, ο νέος σταθμός υγροποιημένου φυσικού αερίου στο Kalliningrad. Ο σταθμός κατασκευάσθηκε από τη Gazprom και τα εγκαίνια έγιναν από τον Πρόεδρο Putin. Η ενεργειακή τροφοδοσία του Κallinigrad γινόταν μέχρι στιγμής με αγωγό μέσω Λευκορωσίας και Λιθουανίας και ενώ ήταν φθηνότερη (έναντι της θαλάσσιας μεταφοράς υγροποιημένου φυσικού αερίου με tanker) δεν εξασφάλιζε την ενεργειακή ανεξαρτησία της περιοχής (η οποία δεν συνορεύει με τη Ρωσία). Ετησίως 3,7 δις κ.μ. φυσικού αερίου μπορούν να μεταφέρονται στο Κalliningrad. Το project κόστισε άνω των 60 δις ρουβλίων (περίπου 750 εκ. ευρώ).

## «Sandboxes» για την προώθηση της καινοτομίας

Το ρωσικό Υπ. Οικονομικής Ανάπτυξης επεξεργάζεται νομοσχέδιο για τη δημιουργία «sandboxes» με σκοπό την προώθηση της καινοτομίας. Πρόκειται για ένα νέο εργαλείο σύμφωνα με το οποίο δημιουργούνται ζώνες, πειραματικής ανάπτυξης νέων τεχνολογιών για προϊόντα και υπηρεσίες, για τις οποίες μέχρι στιγμής δεν προβλέπεται ρύθμιση από το ισχύον νομικό καθεστώς. Σύμφωνα με τους εμπειρογνώμονες, το ισχύον νομικό πλαίσιο δεν εξασφαλίζει ή και εμποδίζει την ανάπτυξη τεχνολογικά καινοτόμων προϊόντων και υπηρεσιών. Στις νέες ζώνες σύμφωνα με το νομοσχέδιο θα δοκιμαστούν τεχνολογίες big data, τεχνητής νοημοσύνης, ρομποτικής, ασύρματων επικοινωνιών, εικονικής πραγματικότητας, κβαντικές τεχνολογίες, νευροτεχνολογίες, κλπ. Η διάρκεια λειτουργία των «sandboxes» θα είναι μέχρι τρία έτη και θα παρέχονται σειρά κινήτρων όπως σταθερό φορολογικό καθεστώς, περιορισμός νομικής αβεβαιότητας, μείωση κόστους, γρήγορη είσοδος στην αγορά κλπ.

## Διαχείριση δημοτικών στερεών απορριμμάτων

Υπεγράφη από τον Πρόεδρο Putin Διάταγμα, το οποίο ιδρύει ένα και μοναδικό νομικό πρόσωπο με τη μορφή κρατικής εταιρείας, το οποίο θα έχει αρμοδιότητα τη διαχείριση των δημοτικών στερεών απορριμμάτων σε όλη τη Ρωσία, με την ονομασία Russian Ecological Operator. Η νέα εταιρεία είναι υπεύθυνη για τη προετοιμασία της σχετικής νομοθεσίας, για την κατασκευή μονάδων διαχείρισης στερεών αποβλήτων, την παροχή σχετικών υπηρεσιών διαχείρισης, την προσέλκυση επενδύσεων κλπ. Μέχρι το 2024 προβλέπεται η δημιουργία 40 μονάδων διαχείρισης ενώ θα διατεθούν από τον κρατικό προϋπολογισμό 50-60 δις ρούβλια. Στη Ρωσία εκτιμάται ότι παράγονται ετησίως 70 εκ. τόνοι απορριμμάτων, εκ των οποίων μόνο 5 εκ. τόνοι ανακυκλώνονται. Μέχρι το 2024 θα ανακυκλώνονται περίπου 42 εκ. τόνοι. Συνολικά η χώρα χρειάζεται περίπου 130 μονάδες διαχείρισης απορριμμάτων.

## Στατιστικά στοιχεία για τη ρωσική αγορά βιβλίου

Σύμφωνα με τηλεφωνική έρευνα του Russian Public Opinion Research Center σε 1.600 άτομα ηλικίας άνω των 18 ετών (το ποσοστό λάθους εκτιμάται στο 2,5%), ποσοστό άνω του 90% των Ρώσων διαβάζει βιβλία. Τα παιδικά βιβλία είναι τα περισσότερο αγαπημένα (31% των ερωτώμενων), ενώ ένα άλλο 31% προτιμά τα ιστορικά βιβλία και νουβέλες. Επίσης οι Ρώσοι προτιμούν βιβλία σχετικά με τη συντήρηση του σπιτιού, τις αγροτικές εργασίες, την περιποίηση φρούτων και λαχανικών, την κλασσική λογοτεχνία, αστυνομικά μυθιστορήματα και βιβλία σχετικά με την υγεία, την ομορφιά και την ψυχολογία. Τα βιβλία επιστημονικής φαντασίας και η ποίηση είναι μεταξύ των λιγότερο προτιμώμενων. Το 87% των Ρώσων διαθέτουν κάποιου είδους βιβλιοθήκη. Το 44% απάντησε ότι διαθέτει τουλάχιστον 100 βιβλία, το 23% από 100- 300 βιβλία, το 10% από 300 – 500 βιβλία και το 5% από 500 – 1.000 βιβλία.

## Yandex.taxi – Taxi χωρίς οδηγό

Ολοκληρώθηκε πείραμα κυκλοφορίας ταξί για μεταφορά επιβατών χωρίς οδηγό στην Innopolis (νέα πόλη υψηλής τεχνολογίας υπό κατασκευή στο Κazan, 800 χλμ. ανατολικά της Μόσχας). Το πείραμα διεξήχθη από 25.08 – 28.10.2018 εκτελώντας 1.000 δρομολόγια μεταφοράς επιβατών μέσης διάρκειας 10 λεπτών. Σκοπό του πειράματος ήταν η λήψη πληροφοριών εκ μέρους των επιβατών για την εν λόγω υπηρεσία. Το project της αυτόνομης οδήγησης Taxi ξεκίνησε το 2017 από την Yandex (μία από τις σημαντικότερες εταιρείες προσφοράς υπηρεσιών υψηλής τεχνολογίας στη Ρωσία). Τα ίδια οχήματα δοκιμάστηκαν και σε συνθήκες χιονιού στη Μόσχα το Νοέμβριο 2018.

## Ρωσική απαγόρευση εισαγωγής  εμπορευμάτων όταν η χώρα προέλευσης /αποστολής είναι η Ουκρανία

Σε συνέχεια του προεδρικού διατάγματος 592 / 22.10.2018, με το οποίο εισήχθησαν περιοριστικά μέτρα έναντι φυσικών και νομικών ουκρανικών προσώπων, υπεγράφη στις 29.12.2018 εκτελεστικό διάταγμα (Νο.1716-83) από το Ρώσο Πρωθυπουργό Μedvedev, με το οποίο επιβάλλονται περιορισμοί στις μεταφορές προϊόντων, των οποίων απαγορεύεται η εισαγωγή στη Ρωσία, εφόσον η χώρα προέλευσης ή αποστολής είναι η Ουκρανία ή τα οποία διακινούνται / μεταφέρονται μέσω της Ουκρανίας. Ο πίνακας των προϊόντων έχει αναρτηθεί στην ιστοσελίδα ΑΓΟΡΑ (http://agora.mfa.gr/infofiles/scan0001%20ru.pdf). Επιτρέπεται η διέλευση transit προς τρίτες χώρες των προϊόντων του σχετικού πίνακα,  εφόσον τηρηθούν διαδικασίες παρακολούθησης της μεταφοράς τους και εφαρμογής μέσων ταυτοποίησής τους (σφραγίδες κλπ) σύμφωνα με το διεθνές σύστημα πλοήγησης Glonass. Οι ανωτέρω προϋποθέσεις εκτιμάται ότι θα επιβαρύνουν το μεταφορικό κόστος και θα επιφέρουν διαδικαστικά προβλήματα.

# ΟΥΖΜΠΕΚΙΣΤΑΝ

## “2019 - Επενδύσεων και Κοινωνικής Ανάπτυξης”

O Πρόεδρος του Ουζμπεκιστάν ανακήρυξε το 2019 ως έτος επενδύσεων και κοινωνικής ανάπτυξης με συνολικές επενδύσεις ύψους 16,9 τις UZS (περίπου 8,1 δις δολ), πρότεινε την έγκριση των μελών της κυβέρνησης από το Κοινοβούλιο, των Δικαστών από το Δικαστικό Συμβούλιο και των επικεφαλής δημοτικών Αρχών από τα τοπικά Δημοτικά Συμβούλια. Το Ουζμπεκιστάν θα συνεχίσει τη βελτίωση των διεθνών σχέσεων με τις χώρες ΚΑΚ (Ρωσία, Κϊνα, ΗΠΑ, ΕΕ, Κορέα και Ιαπωνία). Η χώρα επεξεργάζεται σχέδιο οικονομικής ανάπτυξης μέχρι το 2030, με βασικό προσανατολισμό τη ψηφιοποίησης της οικονομίας.

## Επενδύσεις

Στην ιστοσελίδα <https://tashinvest.uz/en> οι ενδιαφερόμενοι επενδυτές μπορούν να υποβάλλουν επενδυτικές προτάσεις για μελλοντική εξέταση, για την πόλη της Τασκένδης. Στην ιστοσελίδα διατίθενται επίσης πληροφορίες σχετικά με επενδυτικά projects της πόλης, για τα οποία αναζητούνται επενδυτές.

## Bίζα

Από 01.02.2018 καθιερώνεται η απαλλαγή υποχρέωσης έκδοσης θεώρησης για επισκέψεις μέχρι 30 ημέρες. Η διάταξη ισχύει για πολίτες 45 χωρών μεταξύ των οποίων και η Ελλάδα. Στόχος είναι η αύξηση της τουριστικής κίνησης προς το Ουζμπεκιστάν.

## Οικονομικό Συμβούλιο

Εγκρίθηκε στις 10.01.2019 ο Οδικός Χάρτης των οικονομικών μεταρρυθμίσεων της ουζμπεκικής οικονομίας για την περίοδο 2019-2021, ο οποίος εκπονήθηκε με τη βοήθεια της Παγκόσμιας Τράπεζας και άλλων διεθνών χρηματο-οικονομικών θεσμών. Βασικό εργαλείο υλοποίησης των μεταρρυθμίσεων είναι η ίδρυση του Οικονομικού Συμβουλίου της χώρας και η Ομάδα Διεθνών Εμπειρογνωμόνων ως υποστηρικτικό του όργανο. Βασικές αρμοδιότητες του Οικονομικού Συμβουλίου είναι η προετοιμασία των Στρατηγικών για την κοινωνικο-οικονομική ανάπτυξη της χώρας και βελτίωση του επενδυτικού κλίματος (μέχρι 01.04.2019), για την αναδιάρθρωση των κρατικών επιχειρήσεων (μέχρι 01.06.2019), για την αγροτική ανάπτυξη και ενδυνάμωση της νομισματικής πολιτικής – σταθερότητας τιμών (μέχρι 01.10.2019), για την ευελιξία και διαφάνεια της χρήσης γης (μέχρι 01.11.2019), για την ψηφιοποίηση της οικονομίας (μέχρι 01.12.2019), για την εκπαίδευση (μέχρι 01.03.2020), για τη χρηματο-οικονομική ανάπτυξη (μέχρι 01.06.2020) και για τη διαχείριση υδάτων και περιβαλλοντική προστασία (μέχρι 01.09.2020).

## Κρατικοποίηση τράπεζας

Στις 14.01.2019 η Commercial Asia Alliance Bank κρατικοποιήθηκε ανεβάζοντας τον αριθμό των κρατικών τραπεζών σε πέντε με μοναδικό μέτοχο την κρατική επιτροπή για την προώθηση των κρατικοποιημένων εταιρειών και την ανάπτυξη του ανταγωνισμού.

|  |
| --- |
| ΕΜΠΟΡΙΚΕΣ ΕΚΘΕΣΕΙΣ ΣΤΗ ΡΩΣΙΑ 2019 |
| ***Έκθεση*** | ***Κλάδος*** | ***Ημ/νιες*** | ***Ιστότοπος*** |
| INTERPLASTICA +UPAKOVKA | Πλαστικά – Συσκευασίες | 29.01 - 01.02.2019 | [www.upakovka-tradefair.com](http://www.upakovka-tradefair.com) |
| JUNWEX ST. PETERSBURG | Κόσμημα | 06-10.02.2019 | [www.junwex-spb.ru](http://www.junwex-spb.ru) |
| INTERCHARM Professional, St. Petersburg | Καλλυντικά | 07-09.02.2019 | [www.intercharmspb.ru](http://www.intercharmspb.ru) |
| PROD-EXPO | Τρόφιμα - Ποτά | 11-15.02.2019 | [www.prod-expo.ru](http://www.prod-expo.ru) |
| AQUA-THERM MOSCOW | Θέρμανση - Ψύξη | 12-15.02.2019 | [www.aquatherm-moscow.ru](http://www.aquatherm-moscow.ru) |
| CPM - COLLECTION PREMIERE MOSCOW. SPRING | Ένδυση | 25-28.02.2019 | <http://cpm-moscow.com> |
| INGREDIENTS | Τρόφιμα και πρώτες ύλες | 19-22.02.2019 | [www.ingred.ru](http://www.ingred.ru) |
| INTOURMARKET | Τουρισμός | 09-11.03.2019 | [www.itmexpo.ru](http://www.itmexpo.ru/en/) |
| ΜΙΤΤ | Τουρισμός | 12-14.03.2019 | [www.mitt.ru](http://www.mitt.ru)  |
| MODERN BAKERY MOSCOW | Αρτοσκευάσματα | 12-15.03.2019 | [http://modern-bakery.ru](http://modern-bakery.ru.) |
| INTERNATIONAL PRIVATE LABEL SHOW – IPLS | Διάφοροι κλάδοι | 20-21.03.2019 | [www.ipls-russia.ru](http://www.ipls-russia.ru) |
| MPIRES | Ακίνητα | 15-16.03.2019 | <http://mpires.ru> |
| MOSCOW INTERNATIONAL FURNITURE SHOW - MIFS | Έπιπλα | 03-06.04.2019 | [www.mmms-expo.ru](http://www.mmms-expo.ru/en/) |
| WORLD BUILD Moscow | Κατασκευές, Δομικά υλικά | 02-05.04.2019 | [www.worldbuild-moscow.ru](http://www.worldbuild-moscow.ru/en-GB) |
| IPhEB & CPhI Russia | Φάρμακα | 02-04.04.2019 | [www.ipheb.ru](http://www.ipheb.ru/) |
| INTERFOOD St. Petersburg | Τρόφιμα - Ποτά | 17-19.04.2019 | [www.interfood-expo.ru](http://www.interfood-expo.ru/) |
| InterStroy/WorldBuild St. Petersburg | Κατασκευές, Δομικά υλικά | 18-20.04.2019 | [www.interstroyexpo.com](http://www.interstroyexpo.com/en-GB/) |
| AQUA-THERM St. Petersburg | Θέρμανση - Ψύξη | 18-20.04.2019 | [www.aquatherm-spb.com](http://www.aquatherm-spb.com/en/) |
| ENERGETIKA & ELEKTROTECHNIKA – RUSSIAN INTERNATIONAL ENERGY FORUM | Ενέργεια | 25-28.06.2019 | [http://en.energetika-restec.ru](http://en.energetika-restec.ru/) |
| World Food Moscow | Τρόφιμα - Ποτά | 24-27.09.2019 | [www.world-food.ru](http://www.world-food.ru) |
| International Fair Leather - Footwear - Fur - Technology | Υφάσματα, Ένδυση, Υπόδηση, Δέρμα | 19-22.02.2019 | [www.expoleather.ru](http://www.expoleather.ru) |
| PCV EXPO Moscow | Αντλίες, συμπιεστές, βαλβίδες | 22-24.10.2019 | [www.pcvexpo.ru](http://www.pcvexpo.ru) |
| INTERCHARM Professional, Moscow | Καλλυντικά | 23-26.10.2019 | [www.intercharm.ru](http://www.intercharm.ru/en/autumn/)  |
| ΑΡΤΕΚΑ Moscow | Φαρμακευτικά | 05-05.12.2019 | [www.aptekaexpo.ru](http://www.aptekaexpo.ru) |